*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*154. számú előterjesztés*

Bátaszék Város Önkormányzat Képviselő-testületének 2018. május 30-án

16,00 órakor megtartandó ülésére

*A karácsonyi díszvilágításra 2018. évi pályázat benyújtása*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet  jegyző **Tárgyalja:**PG Bizottság: 2018. 05.29. |

 **Tisztelt Képviselő-testület!**

Bátaszék Város Önkormányzata 2018. évi költségvetésében (3/2018.(II. 28.) önkormányzati rendelet) meghatározásra kerültek a dologi kiadásokon belül a városüzemeltetési feladatok, beruházási és felújítási feladatok, illetve az ezekhez tartozó források.

A korábbi években megkezdett karácsonyi díszkivilágítás korszerűsítését folytatni kívánjuk Bátaszéken. Most új eszközök beszerzésével ismételten pályázatot kívánunk benyújtani.

Pályázat célja, hogy a pályázók környezetüket a legszebben és legköltséghatékonyabban tudják dekorálni az ünnepi alkalmakkor, ezzel hosszú távon élményt tudnak nyújtani a lakosok, az ügyfelek részére, a környezet egyedi dekorációjának kialakításával, bővítésével.

Pályázók köre: Önkormányzatok, cégek, magánszemélyek, akik a pályázati kiírásban foglaltaknak megfelelnek és vállalják a Pályázati Nyilatkozatban, valamint a Pályázati Felhívásban foglalt feltételek teljesítését.

Minden eszköz prémium kategóriás termék, 1 vagy 2 év garanciával.

Az eszközöket legkésőbb 2018. december 10-ig fel kell szerelni.

A pályázat benyújtásának határideje: 2018. 06. 16. 17:00 óra

A pályázat azonosító kódja: BIHU-20-2018-T.

A pályázható összeg alsó határa: nettó 600.000.- Ft, mely 50 % önerőből (nettó 300.000.-Ft.) és 50 % (nettó 300.000.-Ft.) kedvezmény igénybevételéből tevődik össze.

A pályázat kiírója a nyertes pályázókkal a kedvezmény nyújtásáról szerződést köt, melynek tervezetét az elbírálás eredményével együttesen megküldi a pályázónak emailen. A pályázaton beszerzett eszközök szállítása egy tételben történik.

Felmérésünk szerint a díszvilágítás elképzeléseink szerinti megvalósításához szükséges még beszereznünk 6 db álló kandeláber motívumot, amelyek a villanyoszlopokra kerülnek kihelyezésre a Budai utcában a buszmegálló környékén és a Bezerédj utcától északi irányba a gyalogátkelőig.

 Az önkormányzat 2018. évi költségvetésében bruttó 2.000.000 Ft áll rendelkezésre fénydekorációs eszközök beszerzésére, elhelyezésére.

Ebből a keretből már lekötésre került 1.000.000,- összegű forrás az erősáramú munkák elvégzésére.

 A keretösszegből jelen pályázat önerejének biztosításához 855.631 Ft összeg szükséges.

Az alábbiakban illusztráljuk a pályázaton elnyerni kívánt 6 db eszközt, melyek a leginkább hasonlítanak a már meglévőkhöz.

Meglévő:



Beszerzendő:



Fentiekre figyelemmel javasolom, hogy a pályázat benyújtását az alábbi határozati javaslat elfogadásával szíveskedjenek támogatni.

**Ha t á r o z a t i j a v a s l a t :**

**karácsonyi díszvilágításra 2018. évi pályázat benyújtására**

Bátaszék Város Önkormányzat Képviselő-testülete

1. a Blachere Illumination Hungary Kft. által kiírt „BIHU-20-2018-T fénydekorációs eszközök beszerzése” elnevezésű pályázaton részt kíván venni,
2. a pályázat sikeres elbírálása esetén a megvalósításhoz bruttó 855.631 Ft önerőt biztosít az önkormányzat 2018. évi költségvetés beruházási kiadások e célra meghatározott előirányzat kerete terhére,
3. felhatalmazza a város polgármesterét a pályázat benyújtásához szükséges nyilatkozatok megtételére, valamint sikeres pályázati elbírálás esetén a szerződéskötésre és pályázati programban vállalt kötelezettségek megvalósítására.

*Határidő:* 2018. június 6.

*Felelős:* Dr. Bozsolik Róbert polgármester

 (a pályázat benyújtásáért)

*Határozatról értesül:* Bátaszéki KÖH városüzemeltetési iroda

Bátaszéki KÖH pénzügyi iroda

 irattár